Янко Ґ. Рац

школа, ФутоґУниверзитетПольопривредни факултет,
Нови СадПериод твореня1961—1996.Жанрипольопривреда, театрална 
уметносцПохованиу Руским Керестуре
Янко Ґ. Рац (*19. авґуст 1942—†22. октобер 2021), дипл. инж. польопривреди, ґлумец –аматер.

 Биоґрафия 
Янко Рац Рацмишков ше народзел 19. авґуста 1942. року у Руским Керестуре. Родичи оцец Ґабор и мац Ана, родзена Рац (Дзвонарова). Янко мал старшого брата Гавриїла. У родимим валалє 1957. року закончел основну школу, а стредню польопривредну школу закончел у Футоґу 1961. року. Янко Рац дипломовал на Польопривредним факултету у Новим Садзе 1967. року. Перше роботне место мал у ЗПЗ Русин у Руским Керестуре, такой по законченю Стреднєй польопривредней школи, 1961. по 1966. рок, а вец 1966. по 1968, рок робел у фабрики Витал у Вербаше. 

Янко  Рац бул оженєти зоз Марию родз., у малженстве мали сина Славка. 

Од 1968. по пензионованє 1996. року Янко Рац робел у Польопривредним комбинату Перши май у Руским Керестуре.

 Допринос рускому театру 
Зоз театралну дїялносцу Янко Рац ше почал занїмац ище як школяр висших класох основней школи у Руским Керестуре, при наставнїкови Юлинови Колєсарови, як член бабкарского театра. Медзитим, замерковани постал як ґлумец-аматер у 1969. року, безпостредно пред снованьом Аматерского руского театра Дядя у рамикох Драмскей секциї Дому култури у Руским Керестуре, а вец як стаємни член Керестурскей сцен и АРТ Дядя. Єден є зоз шора наших славних театралних ветеранох, котри пренєсли славу нашого театра по цалей дакедишнєй Югославиї после успишних наступох на Союзним фестивалу аматерских театралних дружтвох на Хвару и у Требиню.

И попри одходу до пензиї, Янко Рац ище 18 роки предлужел поряднє участвовац у театралних проєктох АРТ Дядя у Руским Керестуре. Од першей улоги Анучкина у Ґоґольовей Женїдби 1969. року Янко Рац бул активни на сцени у ище 35 театралних сезонох у, вєдно, 36 улогох, а остатня була у Националней страґедиї Славка Ороса 2014. року.

Янко Рац ше упокоєл 22. октобра 2021. року. Поховани є на теметове у Руским Керестуре.
+ Янко Рац ґлумел у тих  театралних фалатох Рок<div style="text-align: center;">Театрални фалат<div style="text-align: center;">УлогаРок<div style="text-align: center;">Театрални фалат<div style="text-align: center;">Улога1969.М. В. Ґоґоль: ЖЕНЇДБААнучкин1989.А. П. Чехов: ПИТАНКИ (Спитованє и Свадзба)Димба1970.О. Коломиєц: ФАРАОНЄОверко1990.М. В. Ґоґоль: ЖЕНЇДБА Анучкин1972.И. Франко: УКРАДЗЕНЕ ЩЕСЦЕБабич1991.Петер Ґреґор: ЩЕШЛЇВЕ КРАЛЬОВСТВО Осудзени1974.Б. Нушич: ОЖАЛОСЦЕНА ФАМИЛИЯТанасиє1992.Дю. Папгаргаї: АГАФИЯ СТАРОГО ПОПА ДЗИВКА Давид1975.Й. С. Попович: КИР ЯНЯМишич1993.Р. Куни: СЦЕКАЙ ОД СВОЄЙ ЖЕНИ Боби Френколин1977.М. В. Ґоґоль: РЕВИЗОРХлопов1995.Дю. Папгаргаї: РОВНЯЦКИ СОБЛАЗНЇДюра, Йовґен1978.Ст. Сремац: ПОП ЧИРА И ПОП СПИРАПера учитель1999.Ж. Фейдо: ПАН ЛОВАРПерши полиционер1979. А. Вампилов: РОЗЛУКА У ЮНИЮМилиционер19995.К. Кизи: ДЛУГО СОМ БУЛ ОДСУТНИБанцини1979.ОПЕРА ЗА ТРИ ҐРОШИВолтер2000.М. Ковач: ГРИЦОВО ВОЯЧЕНЄ Дїдо1981.Е. Лабиш-М. Мишел: ФЛОРЕНТИНСКИ КАЛАП Бопертуй2002.М. Горки: НА ДНУТатар1982.Б. Нушич: ПОДОЗРИВА ОСОБА Таса, практикант2003.Др Г. Костельник: ЄФТАЙОВА ДЗИВКАПредняк 2, Церков.,Послуш.1983.М. Ковач: ОРАЧЕАндрий2004.О. Вайлд: ВАЖНЕ БУЦ ОЗБИЛЬНИЛейн1984.Дю. Скарничи-Р. Тарабузи: КАВИЯР И ҐЕРШЛАРаймондо2004.Р. Доманович: СТРАДИЯ Старик, Посланїк, Граждан1985.М. Ковач: ГРИЦОВО ВОЯЧЕНЄФукс2005.Муза Павлова: КАРУСЕЛЕфим Иванов, Покойни1986.Б. Пекич: НА ШАЛЄНИМ БИЛИМ КАМЕНЮ („Ґенералє“)Спикер2006.М. Канюх: ВЕЛЬКА ПТИЦАЙосафат, дїдо1986.Б. Пекич: НА ШАЛЄНИМ БИЛИМ КАМЕНЮ („У едену на востоку“)Макс2007.Б. Пекич: У ЕДЕНУ НА ВОСТОКУЗаренко1988.А. Островски: ЛЄСБодаєв2009.Алдо Николай: ГАМЛЕТ У ПИКАНТНЕЙ МАЧАНКИ1988.Б. Пекич: У ЕДЕНУ НА ВОСТОКУМакс2014.С. Орос: НАЦИОНАЛНА СТРАҐЕДИЯ

 Ґалерия 

 Литература 
Дюра Латяк, „Янко Г. Рац, дипл. инж. польопривреди, ґлумец-аматерˮ,  50 роки Драмского меморияла Петра Ризнича Дядї, Завод за  културу войводянских Руснацох, НВУ Руске слово и Дом култури Руски Керестур, Нови Сад, 2018, бок 180.

 Вонкашнї вязи 
 Всоботу поховани ґлумец-аматер Янко Рац, Дюра Латяк/Мария Афич, Рутенпрес, 25. октобер 2021.

Катеґория:Руснаци у Сербиї
Катеґория:Керестурци
Катеґория:Инженєре
Катеґория:Ґлумци аматере
Катеґория:19. авґуст
Катеґория:Народзени 1942
Катеґория:22. октобер
Катеґория:Умарли 2021